( 251 ) 
ne pourriez donner trente-six francs pour lance garnie, 
paier les quatre vingts provisionnals, et pourtant arres- 
tez vous aux trente-six, remonstrant que esdites cent 
lances cinquante y en a capitaines et chefs d’escoade tous 
seurs et bien approuvés, que traicter ne fault comme 
gens de milliez. 
Si plus vous veullent bailler de lances capitulez à dix 
huit ducats quinze ou à douze pour le moins, lesquels 
quinze et douzene tiendront qu'une demye lance,et n’aiez 
honte de vous mesme veoir les monstres trois et quatre 
fois l'an du moins, de sçavoir et congnoistre quelles gens 
vous prenez, car qui en tel cas fault d’eslire hommes, sur 
le champ en paie l'amende, et où que bien honneur es- 
tat et vie va, nul ne doit avoir tache de paresse, car elle 
perdt ce que diligence acquiert. 
Teuchant votre plat n’y barguignez que bien peu le met- 
tant à leur discréction, car le tenant fort sur ce poinct, 
sembleroit que n’y voulsissiez despendre, ou que du tout 
pauvre feussiez, ce que ne fault donner à entendre par 
signal ne parolle, et trop mieulx vault se tenir roïd à 
trente six mil ducats, que pour votre plat faire long plai- 
doyement. 
Faictes différence de chrétien à chrétien tant en arollant 
vos gens comme de pensions, degrés, offices, dons à plai- 
sance ethonneurs, car donnant à qui ne le vault et ne le 
dessert, c'est folle largesse qui cause murmure entre gens 
d'honneur. 
Pour riens ne despendrez vostre argent que seulement 
